# Hiperpotassèmia

La hiperpotassèmia (o hipercalèmia, del llatí: hiper, alt; kalium, potassi; -emia, "en la sang") és un trastorn electrolític en el qual la concentració de l'electròlit potassi (K$^+$) és elevada en la sang. La hiperpotassèmia extrema és una emergència mèdica a causa del risc de trastorns del ritme cardíac potencialment mortals (arrítmia).
La hiperpotassèmia té uns nivells de potassi en sèrum superiors a 5,5 mEq/L. Els nivells normals de potassi en sèrum són entre 3,5 i 5,0 mEq/L; com a mínim 95% potassi del cos es troba dins de les cèl·lules, i la resta en la sang. Aquest gradient de concentració es manté principalment per la bomba de Na$^+$/K$^+$.

## Signes i símptomes

Els símptomes són bastant inespecífics i generalment inclouen malestar, palpitacions i debilitat muscular. Una hiperventilació lleu pot indicar una resposta compensatòria a una acidosi metabòlica, que és una de les possibles causes d'hiperpotassèmia. Sovint, però, el problema es detecta durant la realització d'anàlisis de sang per a un trastorn mèdic, o que només ve a l'atenció mèdica després d'haver desenvolupat complicacions, com una arrítmia cardíaca o una aturada cardiorespiratòria.
Durant la presa d'historial mèdic, un metge se centrarà en una malaltia renal i en l'ús d'alguns medicaments (vegeu més avall), ja que aquestes són les principals causes. La combinació de dolor abdominal, hipoglucèmia i hiperpigmentació, sovint en el context d'una història d'altres trastorns autoimmunes, poden ser signes d'una malaltia d'Addison, que llavors és una emergència mèdica.

## Causes
### Disminució de l'excreció

* Fàrmacs: inhibidors de l'ECA, ciclosporina, heparina, medicaments antiinflamatoris no esteroidals.
* Insuficiència suprarenal
* Nefropaties: lesió renal aguda, malaltia renal crònica, obstrucció, etc.

### Ingesta excessiva de potassi

* Dieta
* Suplements orals de potassi
* Transfusions de sang
* Fàrmacs de contenen potassi (per exemple, penicil·lina G)

### Augment del moviment del potassi fora les cèl·lules

* Fàrmacs: Beta bloquejadors
* Augment del catabolisme tissular: lisi tumoral aguda, cremades
* Deficiència d'insulina: diabetis mellitus, dejú
* Exercici
* Acidosi metabòlica

### Pseudohiperpotassèmia
## Tractament

Quan es produeixen arrítmies, o quan els nivells de potassi són superiors a 6,5 mmol/l, cal baixar urgentment els nivells de potassi. Diversos agents que s'utilitzen disminueixen els nivells de potassi transitòriament. La seva elecció depèn del grau i de la causa de la hiperpotassèmia, i d'altres aspectes de la situació del pacient.
El potassi es pot unir a alguns fàrmacs del tracte gastrointestinal, com per exemple el poliestirensulfonat càlcic (Resincalcio©).
Els diürètics de la nansa (furosemida, torasemida) poden augmentar l'excreció renal de potassi en persones amb una funció renal intacta.

## Referències

* ↑ Kratz, A; Ferraro, M; Sluss, PM; Lewandrowski, KB; Ellender, Stacey M.; Peters, Christine C.; Kratz, Alexander; Ferraro, Maryjane; Sluss, Patrick M. «Case records of the Massachusetts General Hospital. Weekly clinicopathological exercises. Laboratory reference values». The New England Journal of Medicine, 351, 15, 2004, pàg. 1548–63. DOI: 10.1056/NEJMcpc049016. PMID: 15470219.
* ↑ Hollander-Rodríguez, JC; Calvert, J «Hyperkalemia». Am Fam Physician, 73, 2, 2006, pàg. 283–90. PMID: 16445274.
* ↑ Weiner, DI; Linas, SL; Wingo, CS. «9: Disorders of potassium metabolism». A: Comprehensive Clinical Nephrology. 4th ed. Saunders Elsevier, 2010, p. 118–129.